Natural Oak Lacquered Veneer - 2.695,00 DKK Dark Stained Solid Oak - 2.695,00 DKK Black Oak Painted Veneer - 2.695,00 DKK
Product SKU: 1165039 #MeToo: ‘Toy Story 2’-toneel geskrap | Netwerk24
05 Julie 2019 11:00
’n Skermgreep van die omstrede toneel wat in Toy Story 2 geskrap is. Foto: Twitter
Die animasiemaatskappye Walt Disney Pictures en Pixar Animation Studios het stil-stil ’n omstrede toneel in die rolprent Toy Story 2 geskrap, byna 20 jaar nadat die Golden Globe- en Grammy-bekroonde rolprent vir die eerste keer uitgereik is.
Volgens Variety is ’n nuwe 4K-weergawe van die eerste drie Toy Story-rolprente uitgereik om saam te val met die uitreiking van die gewilde reeks se jongste aflewering, Toy Story 4.
Aanhangers het egter dadelik opgelet ’n toneel van 25 sekondes in die 1999-treffer is heeltemal weggelaat.
In die toneel kom die rolprentreeks se held Woody af op die speelgoedkarakter Stinky Pete, wat met twee Barbie-poppe gesels.
“So julle twee is heeltemal identies?” sê-vra Stinky Pete laggend sonder om te besef dat die kamera op hulle gerig is. “Julle weet, ek is seker ek kan vir julle ’n rol in Toy Story 3 kry,” sê hy by terwyl hy die een pop se hand streel.
Die toneel illustreer volgens talle die teistering wat veral Hollywood-aktrises oor dekades heen moes verduur om rolle te kry – teistering wat eindelik tot die #MeToo-beweging aanleiding gegee het.
Wanneer Stinky Pete besef Woody en die gehoor kyk vir hom, sê hy verskrik: “Ek is jammer! Is ons weer op die lug?” Hy rammel dan vinnig af: “Oeh! OK, meisies. Dit was wonderlik om met julle te gesels. As julle ooit enige wenke oor akteurspel nodig het, laat my weet. Weg is julle!”
Die toneel illustreer volgens talle die teistering wat veral Hollywood-aktrises oor dekades heen moes verduur om rolle te kry – teistering wat eindelik tot die #MeToo-beweging aanleiding gegee het. Daarmee saam is die toneel waarskynlik ook geskrap nadat die einste rolprent se regisseur, John Lasseter, volgens CNN van seksuele teistering beskuldig is.
Hoewel die stap in die sosiale media wyd geloof word, het nóg Disney nóg Pixar op die toneel se weglating gereageer.
Speelgoed is nog vol lewe, pret in deel 4
Innerlike én padlangse reis wag in ‘Toy Story 4’
Hanks kuier by Kaapse kleuter in Londense hospitaal